OpenLLM-France/wikimedia huggingface dataset:
# Així es va fer 1899

Així es va fer 1899 (en anglès Making 1899 i en castellà Así se hizo 1899) és un documental de menys d'una hora que explica com es va poder dur a terme aquesta sèrie de ficció. Dirigit per Andrew Amondson explica diferents parts del procés de creació que es van dur a terme per poder crear 1899 durant el temps de la pandèmia de COVID-19 amb totes les restriccions que aquesta va comportar. El sèrie va ser ideada per Baran bo Odar i Jantje Friese creadors de Dark, també disponible a la plataforma de Netflix.
La sèrie compta amb un cast de diversos països d'Europa. En el show en idioma original cada personatge parla amb la seva llengua. En el reportatge es pot veure com es va dur a terme la difícil feina de crear el guió i que estava compost per vuit llengües diferents (anglès, alemany, castellà, francès, polonès, danès, portuguès i cantonès) amb diàlegs que les combinen.

## Tecnologia The Volume

La tecnologia Volume, també anomenada Stagecraft, ha estat utilitzada per poder filmar tots els exteriors i alguns interiors. Això es deu al fet que la producció volia filmar en diferents punts d'Europa, però fruit de la pandèmia i les quarantenes no era viable rodar en les diferents localitzacions desitjades.
Per aquest motiu l'equip tècnic va decidir intentar-ho amb la innovadora tecnologia Volume. L'encarregat de preparar el paltó va ser l'equip d'ARRI. El qual el va equipar l'estudi amb una paret LED (Díode emissor de llum) de 55 metres de llarg i set metres d'alt, corbada a 270°, així com 70 SkyPanels d'ARRI, que il·luminen el Volume. Tot i això, aquesta tecnologia encara no imita bé la llum del sol directe, degut a que aquesta és molt potent, però, en canvi, serveix de manera molt pràctica per postes i sortides de sol "eternes", perquè projecte de manera realista els colors càlids d'aquests moments efímers del dia. Això permet mantenir aquesta llum tanta estona com sigui necessària per filmar l'escena.
Això generava que tinguessin una pantalla cilíndrica i una plataforma giratòria que es podia muntar i desmuntar com un puzle. A més a més, permetia a l'equip tècnic tenir pluja real a través d'una màquina que feia ploure, generant una impressionant sensació de veracitat a les escenes.
L'inconvenient que comporta aquesta tecnologia és tot el temps de Preproducció en el que s'han de crear els decorats. Per crear el fons s'ha utilitzat espais de realitat virtual on l'equip d'Efectes visuals preparava l'escena i la modificava depenent de les necessitats de la producció. S'ha de tenir en compte que quan es creaven aquests fons havien de poder-se complementar amb els decorats reals. Pels exteriors es va escanejar amb dron l'entorn desitjat a través d'un sistema de fotometria. Per aquest motiu aquest es van començar a preparar abans que es finalitzés el guió.
Aquesta tecnologia va ajudar als actors i actrius, ja que la ser immersiva els permet veure l'espai on succeeix l'acció sent molt més acollidor que els cromes. Tot i això, hi ha algunes escenes que sí que utilitzen la pantalla verda.
# European BEST Engineering Competition

L'European BEST Engineering Competition (EBEC) és una competició anual d'enginyeria organitzada per la Board of European Students of Technology (BEST). La EBEC es realitza a 32 països diferents amb la missió de desenvolupar els estudiants oferint-los l'oportunitat de desafiar-se en resoldre un problema teòricament o de forma pràctica. Els estudiants formen equips de quatre i han de resoldre un problema interdisciplinari de Team Design o un Case Study. Està adreçat a estudiants de tots els camps de les enginyeries.
A Catalunya, es realitza a càrrec del grup local de BEST-UPC, vinculat a la Universitat Politècnica de Catalunya dins de l'anomenada Week of Engineering Competition.

## Referències

* ↑ «European BEST Engineering Competition» (en castellà). UC3M. [Consulta: 2 juliol 2019].
* ↑ «Més de 200 estudiants, a la Week of Engineering Competition a la UPC». UPC, 01-12-2017. [Consulta: 2 juliol 2019].

## Enllaços externs

* European BEST Engineering Competition - Lloc web oficial
https://www.ccma.cat/tv3/alacarta/programa/setmana-de-lenginyeria-a-lupc/video/5704675/ (conté confusions de TV3 entre l'associació, l'esdeveniment global i la EBEC)
# Villaescusa de Ebro

Villaescusa de Ebro és un petit poble del municipi de Valderredible, a Cantàbria, l'últim en ser travessat pel riu Ebre abans de prosseguir el seu transcurs per Castella i Lleó. Està situat a 688 m d'altitud per sobre el nivell del mar i té una població de 22 habitants (2004). A 1 km del poble se situa la cascada del Tobazo.
# Natació als Jocs Olímpics d'estiu de 1936

Als Jocs Olímpics d'Estiu de 1936 celebrats a la ciutat de Berlín (Alemanya) es disputaren onze proves de natació, sis en categoria masculina i cinc en categoria femenina.

## Resum de medalles
### Categoria masculina

| Prova | Or | Or | Argent | Argent | Bronze | Bronze |
| 100 m lliures Detalls | Ferenc Csík | 57.6 | Masanori Yusa | 57.9 | Shigeo Arai | 58.0 |
| 400 m lliures Detalls | Jack Medica | 4:44.5 | Shunpei Uto | 4:45.6 | Shozo Makino | 4:48.1 |
| 1500 m lliures Detalls | Noboru Terada | 19:13.7 | Jack Medica | 19:34.0 | Shunpei Uto | 19:34.5 |
| 100 m esquena Detalls | Adolph Kiefer | 1:05.9 | Albert Weghe | 1:07.7 | Masaji Kiyokawa | 1:08.4 |
| 200 m braça Detalls | Tetsuo Hamuro | 2:42.5 | Erwin Sietas | 2:42.9 | Reizo Koike | 2:44.2 |
| 4x200 m lliures Detalls | JapóMasanori Yusa Shigeo Sugiura Masaharu Taguchi Shigeo Arai | 8:51.5 | Estats UnitsRalph Flanagan John Macionis Paul Wolf Jack Medica | 9:03.0 | HongriaÁrpad Lengyel Oszkár Abay-Nemes Ödön Gróf Ferenc Csík | 9:12.3 |

### Categoria femenina

| Prova | Or | Or | Argent | Argent | Bronze | Bronze |
| 100 m lliures Detalls | Rie Mastenbroek | 1:05.9 | Jeanette Campbell | 1:06.4 | Gisela Arendt | 1:06.6 |
| 400 m lliures Detalls | Rie Mastenbroek | 5:26.4 | Ragnhild Hveger | 5:27.5 | Lenore Wingard | 5:29.0 |
| 100 m esquena Detalls | Nida Senff | 1:18.9 | Rie Mastenbroek | 1:19.2 | Alice Bridges | 1:19.4 |
| 200 m braça Detalls | Hideko Maehata | 3:03.6 | Martha Genenger | 3:04.2 | Inge Sørensen | 3:07.8 |
| 4x100 m lliures Detalls | Països BaixosJopie Selbach Tini Wagner Willy den Ouden Rie Mastenbroek | 4:36.0 | AlemanyaRuth Halbsguth Leni Lohmar Ingeborg Schmitz Gisela Arendt | 4:36.8 | Estats UnitsKatherine Rawls Bernice Lapp Mavis Freeman Olive McKean | 4:40.2 |

## Medaller

| Posició | País | | | | Total |
| 1 | Japó | 4 | 2 | 5 | 11 |
| 2 | Països Baixos | 4 | 1 | 0 | 5 |
| 3 | Estats Units | 2 | 3 | 3 | 8 |
| 4 | Hongria | 1 | 0 | 1 | 2 |
| 5 | Alemanya | 0 | 3 | 1 | 4 |
| 6 | Dinamarca | 0 | 1 | 1 | 2 |
| 7 | Argentina | 0 | 1 | 0 | 1 |

## Enllaços externs

* (anglès) www.olympic.org - Cercador olímpic
* (anglès) www.sports-reference.com - Natació 1936 Arxivat 2008-12-05 a Wayback Machine.
# Els casos del departament Q: Redempció

Els casos del departament Q: Redempció (títol original en danès, Flaskepost fra P) és una pel·lícula danesa de 2016, dirigida per Hans Petter Moland, basada en una novel·la de Jussi Adler-Olsen. És la tercera pel·lícula de la sèrie Els casos del Departament Q, després de Misericòrdia (2013) i Profanació (2014). S'ha doblat al valencià per a À Punt. També s'ha subtitulat al català central.

## Sinopsi

Un missatge de 8 anys en una ampolla, escrit amb sang, porta el detectiu Carl Morck i el seu assistent Assad a un cas de segrestos de nens a comunitats religioses de tota Dinamarca. La majoria d'aquests segrests no s'han denunciat per algun motiu, i se sospita que alguns d'ells han acabat en assassinat.

## Repartiment

* Nikolaj Lie Kaas – Carl Mørck
* Fares Fares – Assad
* Pål Sverre Hagen - Johannes
* Jakob Ulrich Lohmann - Elias
* Amanda Collin - Rakel
* Johanne Louise Schmidt - Rose Knudsen
* Søren Pilmark - Marcus Jacobsen

## Rebuda

Ken Jaworowski de The New York Times va elogiar la construcció de la història de la pel·lícula, l'estat d'ànim i l'escena final, "bonicament contundent, acaba amb la nota perfecta".

## Referències

* 1 2 «Els casos del departament Q: Redempció». À Punt, 16-02-2022. [Consulta: 22 setembre 2023].
* ↑ «Department Q: A Conspiracy of Faith - Film from RadioTimes». RadioTimes.
* 1 2 Jaworowski, Ken «Review: ‘A Conspiracy of Faith’ Tracks a Message Written in Blood» (en anglès). The New York Times, 16-06-2016. ISSN: 0362-4331.
* ↑ «Flaskepost Fra P». Goita què fan, ara!. [Consulta: 16 setembre 2023].
* ↑ «'A Conspiracy of Faith': Film Review». The Hollywood Reporter, 16-06-2016.
# Escut i bandera de Zapopan

Els símbols de la ciutat de Zapopan són l'emblema representatiu d'aquest municipi de l'estat de Jalisco. La imatge d aquests símbols estan representats per l escut d'armes de Tequixquiac; altre símbol del municipi és la bandera municipal, adoptada oficialment l'any 2011. és utilitzada pels vilatans com a símbol d'identitat local.

## Escut

El escut de Zapopan està constituït pel glif prehispànic estilitzat que presenta el tall transversal d'un arbre de zapote, del nàhuatl "llugar de zapotes", al centre un animal.

## Bandera

La Bandera de Zapopan representa oficialment al municipi mexicà de Zapopan des del 2011. Consisteix en un rectangle dividit en dues franges horitzontals de mesures idèntiques, amb els colors en el següent ordre a partir del pal de la bandera: verd i or.

## Referències

* ↑ (castellà) Ley sobre el Escudo i Bandera de Zapopan, Jalisco
* ↑ «Zapopan Jalisco, symbols» (en anglès). Flags Of The World. [Consulta: 1r maig 2024].
# Publi Corneli Lèntul (ambaixador)

Publi Corneli Lèntul (en llatí: Publius Cornelius Servius F. Lentulus) va ser un magistrat romà, fill de Servi Corneli Lèntul. Formava part de la família dels Lèntul, d'origen patrici.
L'any 171 aC va ser enviat com ambaixador a Grècia abans de la guerra contra el rei Perseu de Macedònia. Formaven l'ambaixada quatre persones, entre les quals hi havia son germà Servi Corneli Lèntul.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 732.
# William Broadbridge

William Broadbridge va ser un ciclista britànic nascut a l'actual Sud-àfrica que va córrer a finals del segle xix. Competint com amateur, va guanyar una medalla de bronze als Campionat del món de Velocitat de 1894 per darrere de l'alemany August Lehr i el neerlandès Jaap Eden.

## Referències

* Fitxa a sitiodeciclismo.net
* Fitxa a cyclebase.nl
# Macroglossí

«Macroglossí» té aquests significats:
* Macroglossins (insectes), subfamília de l'ordre dels lepidòpters
* Macroglossins (ratpenats), subfamília de l'ordre dels quiròpters
# Jung Ji-Hyun

Jung Ji-Hyun és un lluitador sud-coreà, ja retirat, especialista en lluita grecoromana, que va competir a començaments del segle XXI.
El 2004 va prendre part en els Jocs Olímpics d'Estiu d'Atenes, on guanyà la medalla d'or en la competició del pes ploma del programa de lluita grecoromana. Als Jocs del 2008 i 2012 fou vuitè en la mateixa competició.
En el seu palmarès també destaquen dues medalles de bronze al Campionat del món de lluita, el 2007 i 2010, dues medalles d'or i una de plata al Campionat d'Àsia de lluita, entre el 2004 i el 2007 i una medalla d'or i una de plata als Jocs Asiàtics, el 2014 i 2010 respectivament.

## Referències

* 1 2 «Olympedia – Jeong Ji-Hyeon». [Consulta: 3 juny 2024].
* ↑ Pi, Young Ik «올림픽 레슬링 정지현 금메달 획득». , 27-08-2004.
* ↑ «International Wrestling Database». [Consulta: 1r juny 2024].
# Anticòs anticitoplasma de neutròfils

Els anticossos anticitoplasma de neutròfils (ANCA) són un grup d'autoanticossos, principalment de tipus IgG, dirigits contra antígens que es troben presents en el citoplasma dels granulòcits neutròfils (el tipus més comú de leucòcits) i dels monòcits. Es poden detectar per mitjà d'una anàlisi sanguínia en un gran nombre de malalties autoimmunitàries, però es troben particularment associats a la vasculitis sistèmica, també anomenada vasculitis associada a ANCA.
# Siraquens

Els siraquens (en llatí siraceni, en grec antic Σιρακηνοί) eren un poble de la Sarmàtia asiàtica a la vora del Palus Maeotis, darrere el riu Rha i a la riba del Acardeos, en el districte que Estrabó anomena Siracene. Als escrits antics apareixen amb diversos noms: Estrabó els anomena Σιρακοί (sirakoi), Pomponi Mela siraces, Tàcit siraci, i encara en una inscripció se'ls anomena Σιράχοι.
Eren governats pels seus propis reis i els romans hi van estar en guerra l'any 50.

## Referències

* ↑ Smith, William (ed.). «Siraceni». Dictionary of Greek and Roman Geography (1854). [Consulta: 7 agost 2021].
# Quemuel

En el Gènesi, capítol vint-i-dosè, Quemuel és el fill de Nahor (fill de Tèrah) amb Milcà i el pare d'Aram, Quèssed, Hazó, Pildaix, Idlaf i Betuel.

## Referències

* ↑ Gènesi 22:20-22
# Auggie Pullman

Auggie Matthew Pullman, també conegut com a Auggie Pullman és el personatge principal de la pel·lícula Wonder, la qual està basada en una sèrie de llibres de l'autora, Raquel J. Palacio.
Auggie és nascut a North River Heights, New York.
És una persona forta i lluitadora, ja que va néixer amb una deformació facial, i ha hagut de suportar moltes operacions per facilitar-li la vida.

## Llibres

El primer llibre publicat de la sèrie, es va estrenar l'any 2012 amb el títol de “Wonder, la leccion de August”. L'autora va decidir continuar publicant llibres de la mateixa sèrie però endinsant-se més en la vida de la gent que envolta a l'Auggie. Així que va treure el següent llibre titulat “Wonder, la historia de Julian” el quan parla sobre la vida del personatge Julian què és un noi de la classe que tracta malament a l'Auggie. Aquest cop, la història no és narrada des del punt de vista de l'August sinó des del punt de vista d'en Julian. Ell no és una mala persona com descriu en el primer llibre. És la narració que faltava en el llibre “Wonder, la leccion de August” ja que en aquest, el descriuen diferents persones com, el Jack Will, la Summer o la seva germana Via. Així que va decidir continuar-ho amb els ulls d'en Julian.
Després va treure el llibre “Wonder, el juego de Christopher”. És explicat des del punt de vista del Christopher. Va ser el seu millor amic des que eren ben petits fins que es va canviar de casa. Va assistir a totes les seves operacions i li va donar suport i ànims. Han compartit molts bons moments com quan veien junts la “La Guerra de les Galàxies” o quan s'imaginaven que viatjaven a Plutó. Però des de llavors han passat moltes coses i han après que una veritable amistat necessita molts esforços.
I per acabar el de “Wonder, Charlotte tiene la palabra”. És una història diferent ja que és explicada a través dels ulls d'una noia. La Charlotte, la noia la qual el director va escollir per acompanyar i ajudar a l'Auggie els primers dies de curs. És una noia intel·ligent i amable que lluita per la seva posició i ser acceptada en un dels grups més populars de l'escola.

## Referències

* ↑ «Son Tus Hijos | Escuela de Familias - WONDER». Arxivat de l'original el 2019-11-04. [Consulta: 5 novembre 2019].
* 1 2 3 «El éxito de 'Wonder'» (en castellà), 22-02-2016. [Consulta: 5 novembre 2019].
# Azad Jammu and Kashmir

Azad Jammu and Kashmir és el nom oficial de l'administració d'Azad Kashmir nominalment regida per l'All Jammu and Kashmir Muslim Conference, i de fet sota absolut control del Pakistan.
# Registre de la propietat

El registre de la propietat és un registre públic de caràcter oficial en el qual s'inscriuen per a coneixement general els drets de propietat privada sobre els béns immobles, així com tots els altres drets reals que hi recaiguin.

## Funció

La principal funció d'un registre de la propietat és donar informació fiable als ciutadans, que poden confiar en el que hi ha inscrit a l'hora de realitzar contractes que impliquin disposició sobre els béns inscrits. D'aquesta forma, un comprador que vulgui adquirir una finca o bé immoble no en tindrà més que comprovar en el registre el seu estat per assegurar-se que el venedor és el verdader propietari, i que el bé és lliure de càrregues que puguin reduir el valor de la propietat.
Entre altres avantatges, si per exemple es donés el cas d'una doble venda d'un bé immoble (una persona vengui un bé dues vegades seguides, aprofitant-se que el primer comprador no va inscriure la compravenda en el registre), la propietat pertanyerà al primer que l'hagués inscrit, quedant l'altre només legitimat per reclamar la corresponent indemnització.
Altres drets reals, com la hipoteca, solen ser d'obligatòria inscripció per poder fer-la valer davant tercers.

## Variants

En alguns ordenaments jurídics, com per exemple l'alemany, que és el model en el que es van basar molts països a partir del segle xix, la inscripció en el registre és obligatòria perquè es pugui transmetre la propietat. En aquest cas el contracte de compravenda exigirà aquesta formalitat perquè s'hagi complert completament. A Espanya el registre és voluntari, però té avantatges que fan aconsellable la inscripció.

## El Registre de la Propietat a Espanya

El sistema de propietat català s'integra actualment dins el sistema de propietat espanyol.
Històricament, els mecanismes tradicionals de seguretat jurídica van quedar obsolets durant el segle xix, ja que el mercat no era eficaç si permetia la celebració d'un judici universal per cada transacció o compravenda, ni tampoc podia esperar el compliment dels terminis de usucapió. Aquesta va ser la raó per la qual van sorgir els Registres de la Propietat inspirats en el model germànic, model en què s'integra el Registre espanyol.
A Espanya el Registre de la Propietat va néixer el 1861 sobre la base de les antigues Comptadories d'Hipoteques. El procés desamortitzador, la necessitat d'una reforma econòmica i social i el fracàs de la codificació civil van ser els precedents immediats de la Llei Hipotecària de 1861 que va regular el dret real d'hipoteca i el vessant formal del Registre de la Propietat.
Els objectius que es va proposar el legislador a l'hora de regular el Registre van ser, bàsicament, tres. En primer lloc assentar sobre sòlides bases el sistema creditici i hipotecari; en segon lloc, donar protecció als titulars dels drets inscrits; i, finalment, dotar d'agilitat al tràfic immobiliari.

## Vegeu també

* Acta Torrens
* Cadastre
* Mutació demanial

## Enllaços externs

* Informació sobre els Registres de la Propietat a Espanya
# Campo de Ebro

Campo de Ebro és un nucli, situat al municipi càntabre de Valderredible, en el que hi viuen 21 habitants (2004). Està a 3 km de la capital del municipi, Polientes, i a 712 m per sobre el nivell del mar.
A Campo de Ebro s'hi troba una església rupestre, de "San Miguel", que fou declarada Bé d'Interés Cultural l'any 1985. Aquest edifici està situat al costat del temple parroquial de "San Millán", que correspon al barroc rural del segle xvii.
# Marc Estacili Taure

Marc Estacili Taure (en llatí Marcus Statilius Taurus) va ser un magistrat romà del segle i.
Era cònsol l'any 44 juntament amb Luci Quint Crispí Segon. Després va governar Àfrica a títol de procònsol. Era molt ric i entre les seves propietats hi havia uns meravellosos jardins a Roma que feien goig a Agripina Menor, l'esposa de l'emperador Claudi. Marc Tarquici Prisc, que havia estat legat de Taure a l'Àfrica, el va acusar de repetundae i màgia i Taure es va suïcidar abans de la sentència del senat.

## Referències

* ↑ [https://quod.lib.umich.edu/m/moa/acl3129.0003.001/993?rgn=full+text;view=image;q1=TaurusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 985. ]
# Grup de la roselita

El grup de la roselita és un grup de minerals monoclínics estretament relacionat amb el grup triclínic de la fairfieldita. Els seus membres són:
| Mineral | Fórmula | Simetria |
| Brandtita | Ca₂(Mn$^{2+}$,Mg)(AsO₄)₂ · 2H₂O | Mon. 2/m : P2$_1$/bm |
| Kröhnkita | Na₂Cu(SO₄)₂ · 2H₂O | Mon. 2/m : P2$_1$/bm |
| Roselita | Ca₂(Co$^{2+}$,Mg)(AsO₄)₂ · 2H₂O | Mon. 2/m : P2$_1$/bm |
| Rruffita | Ca₂Cu(AsO₄)₂ · 2H₂O | Mon. 2/m : P2$_1$/bm |
| Sense nom (anàleg de Fe$^{2+}$ de la brandita) | Ca₂Fe$^{2+}$(AsO₄)₂ · 2H₂O | |
| Wendwilsonita | Ca₂Mg(AsO₄)₂ · 2H₂O | Mon. 2/m : P2$_1$/bm |
| Zincroselita | Ca₂Zn(AsO₄)₂ · 2H₂O | Mon. |

## Galeria

* Roselita
* Kröhnkita
* Wendwilsonita

## Referències

* 1 2 «Roselite Group: Roselite Group mineral information and data.». [Consulta: 21 maig 2018].
# Aviola

Aviola era un nom de família de la gens Acília que apareix cap al final de la República de Roma.
Personatges destacats van ser:
* Marc Acili Aviola, cònsol sufecte el 33 aC.
* Acili Aviola, legat imperial, el 21, sota el mandat de Tiberi.
* Marcus Acilius Aviola va ser cònsol el darrer any del regnat de l'emperador Claudi (54).
* Manius Acilius Aviola va ser cònsol l'any 122 aC juntament amb Lucius Corielli Pansa.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 434.
* ↑ Tàcit. Annals XII,64
* ↑ Fasti

## Vegeu també

* Aviola (aranya), una aranya de la família dels hàhnids, sinonímia del gènere Alistra.

## Enllaços externs

* Acilius Aviola de ROME a Geneanet
# Rocamundo

Rocamundo és una localitat, situada al municipi càntabre de Valderredible, en el que hi viuen 42 persones (2004). Es troba a 3 km de Polientes i 721 m per sobre el nivell del mar. Proper al poble es troba l'ermita de "La Velilla" del segle xvii, lloc on es venera la patrona de la vall.
# Publi Corneli Lèntul (magistrat)

Publi Corneli Lèntul (llatí: Publius Cornelius Lentulus) va ser un magistrat romà, fill de Publi Corneli Lèntul cònsol l'any 162 aC i pare de Publi Corneli Lèntul Sura. Formava part de la família Lèntul, una branca de la gens Cornèlia.
El mencionen els Fasti, però no consta quines magistratures va exercir encara que cap d'elles degué ser una magistratura important.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 730.